cyanic-selkie/wikianc huggingface dataset:
NGC 7248
Jej zdanlivá hviezdna veľkosť je 12,5.
Šikantaza
Shikantaza je japonský termín pre meditáciu v sede (Zazen). Znamená správnym sedením sa dotknúť sa čistej, pôvodnej mysle, ktorá existuje v každom z nás, často zatemnená našimi myšlienkami a rušená búrkami emócií.
Pôvod slova
Shikantaza = iba sedieť.
Shikan = venovať sa úplne, dať sa bezozvyšku,
ta = dotknúť sa,
za = veľká poloha v sede.
Anaconda
thumb|Anaconda
Anaconda je mesto v USA, v západnej Montane. Leží v Skalnatých vrchoch (horské hrebene Anaconda Range, Deer Lodge Range a Flint Creek Range) v blízkosti hlavného kontinentálneho rozvodia. Je sídlom okresu Deer Lodge a žije tu 9 417 obyvateľov (2005).
Motýle
Motýle alebo zriedkavo lepidoptéry (lat. Lepidoptera) sú rad holometabolného hmyzu. Je to druhý najväčší rad hmyzu, hneď po chrobákoch. Sú rozšírené po celom svete okrem Antarktídy.
Odhadujeme, že motýľov bolo dosiaľ opísaných a pomenovaných vyše 180 000 druhov (cca 127 čeľadí). Rôznych foriem je nepredstaviteľné množstvo. Z tohto veľkého množstva sa udáva z územia Slovenska viac ako 3500 druhov.
Charakteristika
Motýle sú veľmi charakteristickým radom hmyzu. Na pomerne jemne stavanom tele majú väčšinou široké blanité krídla, ktoré sú vždy aspoň sčasti kryté čiastočne sa prekrývajúcimi šupinkami, ktoré vznikli premenou chĺpkov (Lepidoptera = doslova: šupinokrídlovce). Šupinky sú výrazne pigmentované – popri chemickom sfarbení majú často aj tzv. fyzikálne sfarbenie, ktoré vzniká interferenciou svetla na mikroskopických povrchových skulptúrach šupiniek. Motýle patria preto k najatraktívnejšiemu hmyzu i živočíchom vôbec. Na hlave má väčšina motýľov veľmi charakteristický ciciak (proboscis), ktorý vznikol ďalekosiahlou premenou čeľustí a dolnej pery. U niektorých čeľadí môže byť ciciak sčasti až úplne zakrpatený. Imága v prípade úplnej redukcie ciciaka vôbec neprijímajú potravu a žijú len krátku dobu z larválnych zásob. Väčšina motýľov však potravu prijíma v tekutej forme – väčšinou je to nektár, ale aj iné rastlinné šťavy.
Podtlak pri cicaní vyvoláva svalovina hltanu, ktorý pracuje ako pumpa. Iba výnimočne u najprimitívnejších motýľov (Micropterygidae) sú prítomné hryzadlá, v tomto prípade sa imága živia peľom. Larvy motýľov sú polypódne, eruciformné a nazývajú sa húsenice. Majú (na rozdiel od imág) hryzavé ústne ústroje a sú až na zriedkavé výnimky fytofágne. Vývin motýľov je typická holometabolia a prebieha obyčajne cez 4 – 5 instarov, u niektorých xylofágnych lariev však môže byť počet instarov vyšší, najmä za potravne nepriaznivých podmienok (Cossidae). Kukla je väčšinou múmiová (pupa obtecta), Monotrysia a primitívnejšie čeľade Ditrysia majú tzv. nedokonalú kuklu (pupa incompleta), ktorá má ešte sčasti odstávajúce nohy aj tykadlá. Len u primitívneho podradu Jugata môže byť kukla ešte typicky voľná (pupa libera), pričom u čeľade Micropterygidae je dokonca hryzavá.
Aktuálny systém
Nový systém (napr. podľa Tree of Life, stav 02/2007 [posledná uvedená referencia je z r. 2005, Systema Naturae 2000 a Heppner 2003):
Ditrysia je zďaleka najväčšia a hlavná skupina motýľov.
Typické staré systémy
Starý systém 1:
Starý systém 2:
Starý systém 3:
Starý systém 4 (napr. Franc 2005):
Starý systém 6 (napr. Pastorális & Reiprich, 1995):
Analýza hlavných komponentov
náhľad|Analýza hlavných komponentov pri [[Mnohorozmerné normálne rozdelenie|mnohorozmernom normálnom rozdelení so stredom v bode (1, 3). Zobrazené vektory sú vlastné vektory kovariančnej matici.]]
Analýza hlavných komponentov (, skrátene PCA) je matematická štatistická metóda, ktorá využíva ortogonálnu transformáciu na to, aby previedla prvky množiny pozorovaní, u ktorých je možné, že sú korelované, na prvky takej množiny hodnôt, ktoré sú lineárne nekorelované. Tieto sa potom označujú ako hlavné komponenty. Pri analýze hlavných komponentov ide teda o to, že hľadáme takú množinu lineárnych kombinácií pôvodných premenných (pozorovaní), ktorá zachováva čo najväčšie množstvo informácií o pôvodných premenných (pozorovaniach) a zároveň jej dimenzia bude menšia alebo nanajvýš rovná ako dimenzia pôvodnej množiny (počet prvkov novej množiny bude menší alebo nanajvýš rovný ako počet prvkov pôvodnej množiny). Týmto postupom sa docieli to, že bude možné študovať daný štatistický problém v podpriestore s menšou dimenziou, čo má veľký význam pri ďalšej analýze štatistického súboru (testovanie hypotéz, hľadanie oblastí spoľahlivosti, grafické znázorňovanie pozorovaní, a pod.).
Metódu analýzy hlavných komponentov navrhol v roku 1901 anglický matematik Karl Pearson a v roku 1933 ju zovšeobecnil americký matematik Harold Hotelling.
Definícia
Uvažujme p-rozmerný náhodný vektor, ktorého kovariančnú maticu označme (táto matica je štvorcová typu p \times p a kladne semidefinitná). Podľa Jordanovej spektrálnej dekompozičnej vety o symetrických maticiach vieme, že každú symetrickú štvorcovú maticu môžeme zapísať v nasledovnom tvare:
Kde:
Strednú hodnotu vektora {\mathbf X} označme \mu. Potom náhodný vektor {\mathbf Z}, ktorý je definovaný nasledujúcim vzťahom:
nazývame vektorom hlavných komponentov náhodného vektora {\mathbf X}.
Pre strednu hodnotu a kovariančnú maticu vektora {\mathbf Z} platí nasledovné:
Zložky vektora sú nekorelované a pre disperzie týchto zložiek platí, že:. Jednotlivé zložky vektora {\mathbf Z} sa nazývajú hlavné komponenty, teda pre je náhodná premenná tvaru:
k-ty hlavný komponent náhodného vektora {\mathbf X}.
Vlastnosti
Základné vlastnosti hlavných komponentov sú nasledovné:
Kde a  je k, l-ty prvok matice U a.
Prvý hlavný komponent Z_1 náhodného vektora X má najväčšiu disperziu spomedzi všetkých normovaných lineárnych kombinácií prvkov vektora X. Matematicky môžeme túto vlastnosť zapísať nasledovne:
kde c je ľubovoľný p-rozmerný vektor normy 1.
Pre druhý a každý ďalší hlavný komponent, teda pre i \ge 2, má i-ty hlavný komponent Z_i náhodného vektora {\mathbf X} najväčšiu disperziu spomedzi všetkých tých normovaných lineárnych kombinácií prvkov vektora {\mathbf X}, ktoré sú nekorelované s hlavnými komponentmi.
Hlavné komponenty sú závislé od mierky, v ktorej sa vyskytujú jednotlivé premenné. Teda máme štatistický súbor, ktorý obsahuje rôzne premenné, pričom niektoré sú merané napríklad v metroch, iné v kilometroch, a ďalšie napríklad v sekundách. Hlavné komponenty sa v tomto prípade zmenia. Preto sa v praxi niekedy pristupuje k tzv. štandardizácii premenných, čo znamená, že sa na odhady vektorov hlavných komponentov namiesto výberovej kovariančnej matici používa výberová korelačná matica. Po aplikovaní tejto metódy dostaneme vektory výberových hlavných komponentov, ktoré nezávisia od mierky.
Centrobasket mužov 1985
Centrobasket mužov 1985 boli v poradí 9. majstrovstvá Strednej Ameriky a Karibiku v basketbale mužov, ktoré organizuje Stredoamerická a karibská basketbalová konfederácia (CONCENCABA) v spolupráci s FIBA Americas. Konali sa v Mexiko City, v Mexiku v dňoch od 10.19. mája 1985, za účasti 9 tímov. Mexiko bolo organizátorom stredoamerického šampionátu mužov druhýkrát, keď predtým hostilo toto podujatie v roku 1965, tiež v Mexiko City. Zápasy sa odohrali v aréne Palacio de los Deportes Juan Escutia. Svoj druhý titul získalo 🇵🇷, ktoré sa vo finálovej skupine umiestnilo pred 🇵🇦 a 🇨🇺.
Analýza hlavných komponentov
Vlastnosti
Z teoretického pohľadu je však najvhodnejšie použiť metódu analýzy hlavných komponentov v takých prípadoch, kedy sú jednotlivé premenné skúmaného štatistického súboru rovnakého charakteru (teda boli zmerané v rovnakých jednotkách).
Centrobasket mužov 1985
Tento turnaj zároveň slúžil ako kvalifikácia stredoamerických družstiev na Majstrovstvá sveta 1986, ktoré organizovalo Španielsko. Kvalifikovali sa na ne 3 najlepšie družstvá.
Liphistiomorpha
Liphistiomorpha je podrad pavúkov. Je to malá skupina (cca 80 druhov) primitívnych pavúkov s ešte zreteľnou segmentáciou bruška. Na snovacích bradavkách ešte zreteľne vidíme, že vznikli premenou nôh: majú 6 – 7 článkov a sú umiestnené naspodu bruška v strede. Majú 2 páry pľúcnych dutiniek a mohutné chelicery, smerujúce dopredu. Medzi ne patria málo známe starobylé pavúky s nočnou aktivitou, napr. v trópoch Ázie žije niekoľko druhov z rodu Heptathela. Jeden druh zasahuje do južného Japonska.
Butte
Butte môže byť:
NGC 7249
NGC 7249 je galaxia v súhvezdí Žeriav, ktorú objavil anglický astronóm John Herschel 4. októbra 1834.
Zubří (okres Vsetín)
Dejiny
Prvá písomná zmienka pochádza z roku 1310, kedy páni z Krásna nechali vo vtedajšej osade osadiť 40 lánov a založili jednu z prvých „horných dedín“ rožnovského panstva.
V 18. storočí sa v Zubří-Hamrech vyrábalo železo. Pre rozvoj mesta malo veľký význam železničné spojenie medzi Valašským Meziříčím a Rožnovom pod Radhoštěm, ktoré bolo vybudované v roku 1892.
Až po roku 1945 stráca vtedajšia obec poľnohospodársky charakter a stáva sa predovšetkým priemyslovou dedinou. Mestom sa stalo 22. februára 2002.
Geografia
Mesto leží na pravom brehu rieky Rožnovská Bečva medzi Vsetínskymi vrchmi a Moravskosliezskymi Beskydami.
Obezita (House)
Obezita (anglicky: Heavy) je šestnásta epizóda z prvej série seriálu Dr. House.
Dej
Hlavným pacientom tejto epizódy je 10-ročné obézne dievča Jessica, ktorá pri telocviku dostala infarkt. Medzi tímom vzniká napätie potom, čo im House oznámi, že mu Vogler nariadil vyhodiť jedného z nich. Tím vymýšľa teórie týkajúce sa Jessykynej váhy a domnievajú sa, že má syndróm X (tzn. že telo nespracuváva inzulín). Počas epizódy navštívi Vogler individuálne všetkých členov tímu a pýta sa ich čo si myslia a či chcú zostať. Je zrejmé, že Chase donáša Voglerovi, ale nikto to zatiaľ nevie. Medzi Chaseom a Cameronovou vznikajú veľké nezhody. Jessica dostáva psychózu, ktorú spôsobila hypoglykémia. Foreman zistí, že Jessica brala prášky na chudnutie a tie mohli spôsobiť zrazeniny. Po nejakej dobe začína krvácať a objavuje sa nekróza tkaniva na jej hrudi. Zvažuje sa radikálna mastektomia (t. j. amputácia pŕs). House sa domnieva, že Jessikyn malý vzrast, ktorý by nemal byť, vzhľadom k výške jej rodičov, môže mať niečo spoločného s hormónmi a že príčinou jej ochorenia je Cushingov syndróm. Použijú magnetickú rezonanciu, aby zistili zdroj hyperkortisonizmu. Nájdu tumor v hypofýze, ktorý spôsobil všetky problémy.
Medzitým House na ambulancii lieči ženu, ktorá prišla s tým, že ju pálí záha. House najprv myslel, že je tehotná, ale nakoniec zistil, že má 15-kilový tumor na vaječníku. Odmieta však chirurgické odstranenie, pretože má rada svoje telo, a že sa manželovi takto páči. Za Houseom príde nešťastný manžel, ktorý ho prosí, aby jej dohovoril. Pritom mu dá fotky ich 6 detí. Podľa dedičných znakov House zistí, že niekoľko z detí nie sú potomkovia pacientkynho manžela. Po rozhovore s pacientkou následne ide na operáciu.
Ku koncu epizódy vraví House Voglerovi, že vyhodí Chasea. Vogler však toto rozhodnutie odmietol s tým, aby vybral niekoho iného. To House odmietne. Vogler ho však vyhráža, že zruší celé oddelenie.
Deutsch Schützen-Eisenberg
Deutsch Schützen-Eisenberg je obec v Rakúsku v spolkovej krajine Burgenland v okrese Oberwart.
Žije tu 1 109 obyvateľov (31. 3. 2009).
Crempigny-Bonneguête
Crempigny-Bonneguête je francúzska obec, ktorá sa nachádza v departemente Haute-Savoie, v regióne Rhône-Alpes.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Naivádú
Naivádú je jedným z obývaných ostrovov na atole Há Dálu na Maldivách. Počet obyvateľov je 757 (jún 2006), dĺžka ostrova 1 000 m, šírka 350 m. Vzdialenosť od hlavného mesta Male je 261,15 km.
La Vistrenque
La Vistrenque je francúzsky kantón v departemente Gard v regióne Languedoc-Roussillon. Tvorí ho šesť obcí.
Colorado Avalanche
Colorado Avalanche je profesionálny hokejový tím so sídlom v Denveri, v americkom štáte Colorado. Sú členmi Centrálnej divízie Západnej konferencie NHL. Ich domáca aréna je Ball Arena po starom Pepsi Center. Súčasný tréner je Jared Bednar a ich generálny manažér Joe Sakic.
Tím bol založený v roku 1972 ako Quebec Nordiques v rámci konkurenčnej Svetovej hokejovej asociácie (WHA). Nordiques sa stali členmi NHL v roku 1979, keď sa NHL s WHA zjednotili. Po sezóne 1994/95 boli Nordiques predaní ako COMSAT Entertainment Group of Denver a presídlili tam, kde boli premenovaní na Avalanche. Vo svojom prvom roku v Denveri Avs vyhrali Pacifickú divíziu a následne vo finále zamietli s tímom Florida Panthers a stali sa prvým tímom NHL s víťazstvom v Stanley Cupe v sezóne po premiestnení. V roku 2001 hrali Avs finále Stanley Cupu, kde porazili New Jersey Devils 4:3 a vyhrali svoj druhý a posledný Stanley Cup.
Sezóna 2006-07
V tejto sezóne sa klubu prvýkrát v jeho histórii nepodarilo postúpiť do play-off. Tesne pred koncom základnej časti mali výbornú šnúru zápasov 15 víťazstiev - 2 prehry - 2 remízy, slovenský brankár Peter Budaj bol hviezdou mesiaca NHL. Aj napriek tomu a zisku spolu 95 bodov tímu ušlo posledné miesto v play-off, o jediný bod ho predbehol tím Calgary Flames. Avalanche prehrali dôležitý predposledný zápas sezóny s Nashvillom a tým pochovali svoje nádeje na postup. Kapitán Avalanche Joe Sakic dosiahol za túto sezónu 100 bodov a vo veku 37 rokov sa stal historicky druhým najstarším hráčom, ktorému sa to podarilo.
Sezóna 2008-09
Jednoznačne najhoršia sezóna v histórii klubu, ktorý zaostal ďaleko za očakávaniami a skončil v Západnej Konferencii ako posledný. Klub sužovalo množstvo zranení na čele s kapitánom Joe Sakicom, ktorý stihol odohrať len pár súťažných zápasov, ktoré boli zároveň jeho poslednými. Taktiež napríklad aj Paul Stastny vynechal viac ako polovicu základnej časti. Keď Joe Sakic oznámil ukončenie kariéry, dramaticky to zmenilo celú organizáciu. Joe tým symbolicky potvrdil prestavbu tímu, ktorá ale začala už o pár rokov skôr... Prezident klubu Pierre Lacriox sa po skončení sezóny dal do generálneho "upratovania" a vyhodil prakticky celé vedenie - GM počnúc a úradníkmi končiac... Do funkcie GM uviedol Grega Shermana, ktorý robil pre Avalanche už 13 rokov a ten si najal trénera Joe Sacca. Prvá Shermanova výmena sa týkala Ryana Smytha, ktorý bol poslaný do Los Angeles Kings za Quinceyho a Preissinga.
Súčasný káder (sezóna 2021/2022)
K 9.9 2021.
Rekordy klubu
''Poznámky: Do tohto listu nie sú zahrnuté štatistiky klubu Quebec Nordiques (WHA a NHL). '' K 9.septembru 2021.
Základná časť:
Tím:
Dendrochronológia
náhľad|Vrstvy stromu, sú viditeľné letokruhy Dendrochronológia (gr. dendron=strom + chronos=čas + logos=učenie, slovo) je odbor dendrológie, ktorá je odborom botaniky a tá patrí pod biológiu. Dendrochronológia sa zaoberá určovaním veku stromov pomocou analýzy letokruhov viditeľných na priečnom reze daného stromu, na pni. V minulosti pracovali dendrochronológovia ručne, teda pozorovaním letokruhov, porovnávaním a rôznymi výpočtami. Dnes sa takto čisto ručne pracuje málokde. Na prácu sa hlavne využívajú počítače a iné technológie.
Hovorí sa, že ako prvý odbornejšie pozoroval letokruhy všestranne nadaný Leonardo da Vinci, ktorý pochopil súvis medzi šírkou letokruhov a zrážkami počas rastu stromu. Riadne vedecké výskumy začali prebiehať až začiatkom 20. storočia, vznikajú dokonca aj laboratóriá a ústavy pre výskum letokruhov.
Základy dendrochronológie
Základné princípy rastu stromov a vzniku letokruhov hovoria o tom, že letokruhy vznikajú vo vegetatívnom období, teda (v miernom klimatickom pásme) v jari a v lete. Pri pohľade na zrezaný strom je jasne vidno, že sú tam dve hlavné farby letokruhov - svetlé a tmavšie. Svetlé sú o niečo redšie ako tmavé, lebo sú to jarné letokruhy rastené po období jesene a zimy, teda po období rastového pokoja. Nastáva rýchly rast pomocou nazbieraných síl. V lete už zas nemá strom toľko energie na rast dreva ako v jari, rastie pomalšie, ale aj o to "kvalitnejšie". Preto má hustejšie, tmavšie drevo. Samozrejme, na rast dreva nevplývajú len základné ročné obdobia, ovplyvňuje ho aj úrodnosť roka, vlhkosť vzduchu a pôdy, zrážky a celková priaznivosť roka alebo jeho obdobia pre rast rastlín. V mimoriadne dobrom roku môžu narásť aj dve jarné vrstvy, alebo počas striedajúcich sa období roka (suché, vlhké) viacero striedajúcich sa jarných a letných letokruhov. Stáva sa aj, že za určitý extrémne neúrodný rok nevyrastie žiadna, prípadne iba jediná, aj to len tenká vrtva dreva.
Dendrochronológia môže pomocou podobných letokruhov určiť provenienciu dreva.
Na Slovensku existujú dendrochronologické laboratória v Bratislave (Katedra archeológie FiFUK) a vo Zvolene (Katedra fyziky, elektrotechniky a aplikovanej mechaniky TU vo Zvolene) a súkromné laboratórium (Ing. Ľubor Paulen - Topoľčany), v Česku je výskumných pracovísk niekoľko – 4 dendrochronologické laboratóriá (Dendrochronologická laboratoř Ústavu nauky o dřevě Mendelovy zemědělské a lesnické univerzity, Dendrochronologická laboratoř Botanického ústavu AV ČR, Dendrochronologická laboratoř Archeologického ústavu AV ČR a Dendrochronologická laboratoř Biologické fakulty Jihočeské univerzity) a 2 súkromné laboratóriá (Jaroslav Dobrý - Praha, Josef Kyncl - Brno).
Alesana
Alesana (výslovnosť  Alice-Ana) je  6-členná americká post-hardcore kapela z mesta Raleigh v Severnej Karolíne. Vznikla v roku 2004. Počas svojho pôsobenia vydala jedno EP a tri štúdiové albumy.
Založenie kapely a EP Try This With Your Eyes Closed (2004 – 2005)
Aj keď členovia kapely spolu začali hrávať v Baltimore,, kapela oficiálne vznikla v októbri 2004 v Raleighu, Severná Karolína. Tvorili ju Shawn Milke, Patrick Thompson, Dennis Lee, Steven Tomany a Daniel Magnuson. Názov kapely je odvodený od ulice Alice-Anna St., na ktorej Shawn a Patrick bývali. Alesana bola prvá kapela, ktorá prišla do Tragic Hero Records v roku 2005 a nahrali 3 demo nahrávky Apology, Beautiful in Blue, Goodbye Goodnight for Good, ktoré predstavili na kompilácii All The Tragedy Money Can´t Buy. Neskôr vydali svoje debutové EP, Try This With Your Eyes Closed, v máji 2005. Mali turné po USA a vystupovali na Cornerstone Festival. V tom istom roku Daniela Magnusona nahradil Will Anderson.
On Frail Wings of Vanity and Wax (2006 – 2007)
V roku 2006 prišiel nový bubeník, Jeremy Bryan, ktorý nahradil Willa Andersona a pridal sa aj gitarista Adam Ferguson. V lete 2006 vydali svoj prvý album,On Frail Wings of Vanity and Wax. Mnohé piesne na albume boli inšpirované Gréckou mytológiou. Napríklad: Ambrosia rozpráva o kráľovy Midasovy a The Third Temptation of Paris o Trójskej vojne. Neskôr podpísali zmluvu s Fearless Records, ktoré vydalo re-edíciu ich LP a natočili klip k piesni Ambrosia. V tom istom roku vyšla v akustickom prevedení skladby Apology na albume Punk Goes Acoustic 2. V polovici roka opustil kapelu Steven Tomany a nahradil ho Shane Crump, ktorý pred tým hral v kapele Your Name In Vain. Vystúpili na Warped Tour 2007. Na začiatku roka 2008 sa On Frail Wings of Vanity and Wax umiestnil na 44. mieste v časopise Billboard Heatseekers Chart.
Where Myth Fades to Legend (2008 – 2009)
V roku 2008 dokončila Alesana Nahrávanie nového albumu Where Myth Fades to Legend. Album vyšiel 3.6.2008. Kapela následne vycestovala na turné s kapelami Sky Eats Airplane, Our Last Night, Lovehatehero a The Chariot. Shane Crump bol predstavený v 4.videoblogu ako basák a vokalista na novom albume. Všetky ženské vokály nahrávala Shawnova sestra, Melissa.
V roku 2009 hrali s Nine Inch Nails, Alice in Chains, Chiodos, All That Remains, New Found Glory, In Flames, Lamb of God, Silverstein, Billy Talent, Emery, The Dillinger Escape Plan, Anberlin a Underoath v Austrálii na Soundwave Festival 2009 a na jar hrali s Drop Dead, Gorgeous, Fear Before, I Set My Friends On Fire a Fall From Grace na World of Tourcraft Tour.
20.1.2009 vyšiel klip k piesni Seduction a 10.3. vyšiel album Punk Goes Pop 2, na ktorý Alesana nahrala cover verziu piesne What Goes Around...Comes Around od J.Timberlakea.
Album Where Myth Fades to Legend bol na 96.mieste v Bilboard 200 a na 13.mieste v Bilboard Hard Rock Albu.
The Emptiness (2009 – 2010)
Koncom februára Shawn Milke oznámil, že Alesana začala pripravovať nový materiál pre ich ďalší album. Nový album sa začal nahrávat v júli 2009 v Portlande s producentom Krisom Crummentom. Shawn na The Rave TV prezradil, že album ponesie názov The Emptiness. V polovici júla ich Myspace stránku upravil Justin Reich s obrázkami, ktoré navrhol Shawn, a ktoré naznačuju tému nového albumu. Na fotkách sú členovia kapely v krásnych oblekoch držiac zakrvavené zbrane v starej opustenej izbe a novinový článok s nadpisom Alesana odhalí nový príbeh túto zimu."
19. augusta Shawn cez Twitter vyhlásil: "Je 6:19 AM a práve som dokončil svoj posledný scream...nahráavanie je ukončené..."The Emptiness" je kompletný...xo shawn"
tak skončilo nahrávanie, ktoré začalo 10. júla. Potom vyrazili zo Severnej Karolíny na odpočinok pred začiatkom ich Vs.Tour, kde budú headlinermi, spolu s kapelami The Bled, Enter Shikari, Broadway, Madina Lake, and Asking Alexandria. Na Vs.tour obsahoval ich playlist dve nové skladby "To Be Scared By An Owl" a "The Thespian". Čoskoro po skončení Vs.tour Alesana vyrazila na "You'd Be Way Cuter in a Coffin" Tour s From First to Last, The Word Alive, Asking Alexandria a Memphis May Fire.
2.októbra Milke a Lee uskotočnili druhý rozhovor pre TheRave.tv, v ktorom sa ukázalo, že plánujú na jeseň natočiť klip k jednému songu z The Emptiness. Linde, moderátorke, povedali, že vzhľadom na ich veľkú fanúšikovskú základňu v Mexiku a v Južnej Amerike vydajú dve z ich piesní v španielskej verzii. Milke tiež oznámil, že album The Emptiness vyjde 26. januára 2010. Skupina konečne uverejnila track list a obal albumu na svojom Myspace. 23.novembra vydali a začali propagovať prvý singel z The Emptines, "To Be Scared By An Owl". V tom istom týždni Alesana vošla do štúdia, aby začali natáčať ich tretí klip "The Thespian". Bol vydaný 8.decembra 2009. V roku 2009 vyhrala skupina suťaž o Najlepšiu Hardcore/Screamo kapelu v Top in Rock Awards. .
Po vydaný klipu k songu "The Thespian" sa kapela stala menej aktívnou a začala sa pripravovať na Warped Tour 2010, kde vystúpili koncom júla. Tesne pred ich prvým vystúpením na Warped Tour opustil kapelu Jake Campbell, pretože chcel byť so svojou rodinou. Nahradil ho Alex Torres z Greeley Estates. Album debutoval na 68.mieste v "Billboard 200", vďaka čomu je ich navyššie umiestneným albumom.
The End of Annabel (2010 – súčasnosť)
22. júla 2010 Shawn Milke poslal blog na oficiálnu stránku Revolver, v ktorom píše o svojich neustálych túžbach písať skriptá, príbehy a hudbu vzhľadom na to, že The Emptiness je jeho prvým publikovaným príbehom. Pokračoval v tom, že neustále píše a nový materiál pre ďalší album Alesany – ako aj pre Wake Me Up, Juliet a Tempting Paris – je hotový.
Skupina oznámila nadchádzajúce turné s názvom Two Frail Weeks of Vanity and Wax cez ktoré bude hrať songy z albumu On Frail Wings of Vanity and Wax. Toto turné bude pre tých, ktorí s nimi sú od začiatku a teraz sa vratia k svojím koreňom. Skupina uviedla, že zvolení VIP hostia sa budú podieľať na skúšaní nových skladieb, ktoré budú na ich štvrtom štúdiovom albume, ktorý sa bude nahrávať v marci 2011 s producentom Kris Crummett. 1.novembra 2010 sa Alesana upísala novému vydavatelstvu Epitaph Records.
EP
Try This with Your Eyes Closed (2005, Tragic Hero)
PhpGedView
right|thumb|PhpGedView
PhpGedView je open source webová aplikácia v programovacom jazyku PHP pre spracovanie genealogických údajov na internete. Založil a vedie ju John Finlay.
Revolučný ONLINE genealogický prehliadač, ktorý umožňuje zobraziť a vytvoriť a upravovať informácie o rode priamo z vášho internetového prehliadača. Všetky údaje ako sú napríklad informácie o osobách, dátumy ,udalosti...
Voľne šíriteľný program spočiatku vytvorený Johnom Finlayom ale v súčasnosti na ňom už pracuje medzinárodný tím vývojárov a prekladateľov. Keďže program nevytvára obyčajné statické stránky, ale je vytvorený dynamický môže byť v mnohých smeroch upravovaný.
Úvodná stránka
Bloky ktoré je možné zobraziť v úvodnej stránke V bloku nadchádzajúcich udalostí je zobrazený zoznam udalostí z momentálne zobrazeného GEDCOMu, ktorých výročie si pripomenieme v priebehu nasledujúcich 30 dní. Cez užívateľskú stránku MyGedView sa v bloku zobrazia iba živí ľudia. Cez vstupnú bránu GEDCOMu sa zobrazia všetci ľudia Tohto dňa vo vašej histórii... Tu bude zobrazený zoznam udalostí z momentálne zobrazeného GEDCOMu, ktoré sa stali tohto dňa. Ak nie sú nájdené žiadne udalosti, blok sa neukáže. Cez užívateľskú stránku MyGedView sa v bloku zobrazí iba zoznam žijúcich ľudí. Cez vstupnú bránu GEDCOMu sa zobrazia všetci ľudia. Tu je zobrazený zoznam správ, ktoré boli poslané aktívnemu užívateľovi. Užívateľovi sa zobrazí zoznam obľúbených osôb v tomto systéme, takže sa k ním môže ľahšie dostať. Ukazuje užívateľovi súčasný dátum a čas, odkazy pre úpravu jeho účtu alebo pre zobrazenie vlastného vývodu a odkaz pre úpravu vstupnej brány. Náhodne vyberie obrázok alebo inú mediálnu položku v práve zobrazenom GEDCOMe a zobrazí ju užívateľovi. Víta návštevníka stránok a zobrazuje nadpis práve zobrazeného GEDCOMu a aktuálny dátum a čas. Umožňuje administrátorovi stránok vybrať svoje obľúbené osoby, aby k nim mali návštevníci jednoduchší prístup. Je to možnosť, ako zvýrazniť osoby, ktoré sú v histórii vášho rodu dôležité. Oboznamuje návštevníka so základnými informáciami o GEDCOM súbore, ako napríklad čas vytvorenia alebo počet osôb v súbore. Prihlasovací blok zobrazuje užívateľom užívateľské meno a heslo k prihlásení. Zobrazuje 10 najpoužívanejších priezvisk v tejto databáze. Počet zobrazených priezvisk je možné nastaviť v konfigurácii GEDCOMu. Ukazuje správy a články pridané administrátorom. Tu je vhodné napríklad upozorňovať na aktualizované GEDCOM súbory, alebo oznamovať rodinné stretnutia a iné významné udalostí.
Vstupná brána MY PHPGEDVIEW
Máme na výber z rovnakých blokov ako pri úvodnej stránke.
Schémy
PhpGedView ponúka veľké množstvo možností pre zobrazenie rodokmeňa. Máme na výber až z ôsmich schém ktoré nám program ponúka. Tieto schémy budú popísané nižšie.
Julius Rosenberg
Julius Rosenberg (* 12. máj 1918, New York, New York, USA – † 19. jún 1953, Ossining ) bol americký elektrotechnik, popravený spolu so svojou manželkou Ethel Rosenbergovou za špionáž pre Sovietsky zväz a vyzradenie tajomstva výroby atómovej bomby.
Životopis
Narodil sa v chudobnej rodine židovských prisťahovalcov, ktorá prišla do USA z Poľska. Jeho otec si želal, aby sa stal rabínom, ale Julius sa rozhodol študovať elektrotechniku. V roku 1939 sa oženil s Ethel Greenglassovou. Ako študent sa politicky angažoval a v roku 1942 spolu so svojou ženou vstúpil do komunistickej strany, ktorá bola v USA ešte legálna. O rok neskôr zo strany vystúpil.
Podľa novších poznatkov sa zdá dokázané, že manželia Rosenbergovci boli sovietskymi špiónmi, ich obvinenia sa sčasti zakladali na pravde, aj keď ich význam v špionáži bol zrejme precenený.
Horný Vadičov
Horný Vadičov je obec na Slovensku v okrese Kysucké Nové Mesto.
Časti obce
Obec má štyri hlavné časti (osady):
Polohopis
Obec Horný Vadičov s rozlohou 2081 ha a počtom 1 628 obyvateľov leží na konci Vadičovskej doliny, ktorá sa nachádza pod južnými svahmi bradlového pásma Kysuckej vrchoviny v dĺžke takmer desiatich kilometrov. Cez obec preteká Vadičovský potok s prítokmi Ílovica, Sopotnica a Dlhý potok, takže pôvodná zástavba prebiehala po brehoch potokov.
Symboly obce
Najstarší symbol obce je známy podľa odtlačkov bližšie nedatovaného pečatidla z druhej polovice 18. storočia. Kruhopis pečate znie IGIL(UM) P(OSSESSIONIS). FELSICO VADICZO (teda pečať obce Horný Vadičov) a v strede pečatného poľa vyrastá medzi dvomi výhonkami kvet slnečnice.
Dejiny
Osídlená dedina vznikla na prelome 14. – 15. storočia, ako Silvia Vaditzov sa spomína v roku 1359. Písomne je doložená v roku 1419 (Wadycho), 1504 (Felse Wadychow) a v roku 1773 Horní Wadičow. Do konca feudalizmu bola obec zemianskym majetkom (Rudinský, Nemecký, Záborský).
Na hornovadičovskom cintoríne rastie päť chránených líp, jedna z nich je vyhlásená za chránený prírodný výtvor (poprsný obvod 585 cm, čo je najvyšší údaj z Kysúc). V roku 1789 bola v obci postavená fara a v roku 1806 rímskokatolícky kostol sv. Mikuláša. V obci pôsobil a súčasne literárne tvoril kaplán, kysucký básnik Dlhomír Poľský (Andrej Majer). V novembri 1944 boli na vežu kostola namontované hodiny, ktorých tvorcom bol vtedy 72 ročný Lukáč Berešík Bôtek (Bvotek) z obce. Tieto hodiny boli vyhotovené z rôznych dostupných strojových súčiastok a fungujú dodnes.
Turizmus
Obcou prechádza niekoľko turistických trás.
Alessandro Nesta
Alessandro Nesta, (* 19. marec 1976, Rím) je bývalý taliansky futbalový obranca. Počas svojej seniorskej kariéry pôsobil celkovo v štyroch kluboch, SS Lazio (1993 – 2002), AC Miláno (2002 – 2012), Montreal Impact (2012 – 2013) a Chennaiyin FC (2014). Momentálne pôsobí ako tréner Perugie Calcio.
Bol súčasťou víťazného tímu Talianska na Majstrovstvách sveta 2006.
Klubová kariéra
Nesta vyrastal v Cinecittà v Ríme. Chodil na základnú školu Margherita Bosco, kde tiež začal s hraním futbalu. V roku 1985 vstúpil do mládežníckej akadémie klubu SS Lazio, vtedy hrával na viacerých pozíciach. Do seniorského mužstva bol povolaný v roku 1993.
SS Lazio
V roku 1997 sa stal kapitánom Lazia, o rok neskôr pomohol klubu k zisku talianskeho pohára. Neskôr nasledovali ďalšie úspechy, v roku 1999 výhra v Pohári víťazov pohárov a v Európskom superpohári. V sezóne 1999-2000 získal s Laziom scudetto a taliansky pohár. Celkovo zaň odohral 261 zápasov, gólovo sa presadil 3 krát.
AC Miláno
Tesne pred sezónou 2002-03 Lazio kvôli finančným problémom bolo nútené predať Nestu do AC Milána za 30 miliónov eur. Počas svojej prvej sezóny za Rossoneri vyhral Nesta Ligu majstrov a svoj tretí taliansky pohár. V ďalšej sezóne získal Scudetto a Európsky superpohár. Väčšinu sezóny 2006-07 vynechal kvôli zraneniu ramena, ale bol súčasťou tímu, ktorý sa prebojoval do finále Ligy majstrov, tam vyhral nad Liverpool 2-1. Celkovo za Miláno vo všetkých súťažiach odohral 324 zápasov a strelil 10 gólov, získal 2 tituly v Serii A, Coppa Italia, 2 tituly v Lige majstrov, 2 krát UEFA Superpohár a raz Majstrovstvá klubov FIFA.
Montreal Impact
Piateho júla 2012 podpísal zmluvu s kanadským klubom Montreal Impact za ktorý odohral dovedna 34 zápasov, neskóroval ani raz.
Chennaiyin FC
Po oznámenom konci kariéry sa predsa len ešte vrátil na futbalové ihriská, v roku 2014 odohral 3 zápasy za indický klub Chennaiyin FC.
Miami FC
Prvého septembra 2015 sa Nesta stal hlavným trénerom novovzniknutého Miami FC. Odstúpil 17. novembra 2017 po skončení sezóny 2017.
Perugia Calcio
Dňa 14. mája 2018 bol Nesta menovaný za trénera druholigového talianskeho klubu Perugia Calcio.
Kysucký Lieskovec
Kysucký Lieskovec je obec na Slovensku v okrese Kysucké Nové Mesto. Nachádza sa 5 km severne od Kysuckého Nového Mesta.
Polohopis
Obec sa nachádza na severnom okraji okresu Kysucké Nové Mesto približne v polovici cesty medzi Kysuckým Novým Mestom a Krásnom nad Kysucou. Leží v severnej časti Kysuckej kotliny medzi Ochodnickou vrchovinou (oboje časti Javorníkov) na západe a Vojenným (podcelok Kysuckej vrchoviny) na východe. Na severe susedí s Dunajovom, na západe s Ochodnicou, na juhozápade s Kysuckým Novým Mestom, na juhu s Povinou, na východe s Lodnom a na severovýchode s Klubinou.
Obcou preteká z východu na západ potok Lodnianka, ktorá sa na západnom okraji územia vlieva do Kysuce.
Dejiny
Má 2 360 obyvateľov (stav k 31. 12. 2015) a rozlohu 1 232 ha.
Prvá písomná zmienka je z roku 1438, kedy patrila budatínskemu panstvu. Popri poľnohospodárskych prácach sa obyvateľstvo zaoberalo aj výrobou šindľa, dreveného náradia, sít a riečic. Z obce vedie turistický chodník cez Lodno-Korcháň (755 m n. m.) do Starej Bystrice.
Turistické zaujímavosti obce Kysucký Lieskovec:
Doprava
Západným okrajom územia prechádza medzinárodná cesta I/11, z ktorej sa odpája cesta III/2051, prechádzajúca obcou smerom do Lodna. Najbližšia železničná zastávka sa nachádza tesne za hranicou obce v Ochodnici.
NGC 7250
Jej zdanlivá hviezdna veľkosť je 12,6.
Bossov katalóg
Bossov katalóg (General Catalogue (Všeobecný katalóg) alebo Boss General Catalogue) je fundamentálny hviezdny katalóg, ktorý obsahuje polohy a vlastné pohyby 33 342 hviezd pre ekvinokcium 1950,0. Dokončil ho a vydal B. Boss na základe 250 katalógov z rokov 1755-1932 a znovu zmeraných polôh hviezd po smrti svojho otca L. Bossa.
Kilt
náhľad|Campbellovský tartanový kilt, súčasť uniformy 3. horského práporu. Kilt je typická škótska skladaná zavinovacia „sukňa“ po kolená, vyrobená z vlny, ktorú nosia muži.
Tri hlavné druhy oblečenia ku kiltu sú: „dress“ na formálne udalosti, „semi-dress“ na formálne alebo neformálne udalosti a „non-dress“ na bežné nosenie. Existuje viac druhov delenia kiltov, napr. podľa dĺžky, hrúbky, atď. Ku kiltu sa nosí košeľa – buď formálna biela s čiernou vestou alebo jednoduchšia biela / smotanová so šnurovačkou vpredu bez vesty alebo akákoľvek iná na bežné nosenie. Obuté sú vlnené podkolienky a čierne alebo hnedé poltopánky „brogues“. Kapsička „sporran“ je neodmysliteľnou súčasťou obleku, pretože kilt nemá vrecká. Sporran má najčastejšie okrúhly tvar s otvorom hore. Nosí sa vpredu; keď sa tancuje, prípadne keď ináč prekáža, posunie sa na bok. Škóti za pravou podkolienkou nosia dýku „Sgian Dubh“. Tento zvyk je veľmi starý a vyjadruje, že človek prichádza do hosťovho domu s dobrými úmyslami - preto je dýka dobre viditeľná a kúsok povytiahnutá z podkolienky. Pod kiltom sa podľa tradície nenosí nič, ale v súčasnosti a hlavne pri formálnych podujatiach to nie je pravidlom.
V Škótsku sa kilt bežne nosí na rôzne formálne, ale i neformálne podujatia - napr. slávnostná večera, svadba, pohreb, sviatok, „ceilidh“ alebo len tak na prechádzku po meste. Kilt má svoj pôvod v Highlands a kedysi sa tam nosil v podstate stále. Klany v Lowlands začali nosiť kilt oveľa neskôr a nie až v takej miere.
Kilt sa rozšíril ako tradičný odev na Škótskej vysočine v 16. storočí.
Cocheren
Cocheren je francúzska obec, ktorá sa nachádza v departemente Moselle, v regióne Lotrinsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Aubigny-la-Ronce
Aubigny-la-Ronce je francúzska obec, ktorá sa nachádza v departemente Côte-d’Or, v regióne Burgundsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Figúra
Figúra môže byť:
Intelsat
Intelsat môže byť:
Zoznam kultúrnych pamiatok v obci Čachtice
Zoznam kultúrnych pamiatok v obci Čachtice v okrese Nové Mesto nad Váhom.
The Willis Family
náhľad|Rodina Willisovcov The Willis Family je americká reality šou z prostredia muzikantskej rodiny, vysielaná v televízii TLC.
Rodina Tobyho (* 1968) a Brendy (*1967) žije v Nashville v Tennessee a je známa ako Willys Clan. Ich 12 detí (4 chlapci a 8 dievčat, všetci s menom na J) tvorí hudobnú a tanečnú skupinu, ktorá je známa aj vďaka účinkovaniu v americkej sérii šou America's Got Talent (Amerika má talent) ako aj z vystúpení v Grand Ole Opry. Rodina má silnú kresťanskú a hudobnú tradíciu s koreňmi z Írska a juhu Chicaga, ktorá sa odzrkadľuje v ich produkcii.
Dokument má 7 častí, ktoré mali premiéru v lete roku 2015.
Hammersmith Bridge
Hammersmith Bridge je cestný visutý most v Londýne na rieke Temža spájajúci mestské časti Hammersmith and Fulham a Richmond. Je najstarším dodnes existujúcim visutým mostom na londýnskom úseku Temže.
Výstavba pôvodného reťazového mosta bola začatá v roku 1825 a po dokončení v októbri 1827 sa stal prvým visutým mostom cez Temžu v Londýne. Otvorený bol 6. októbra 1827. Hlavným inžinierom bol William Tierney Clark, ktorý je slávny najmä ako autor návrhu budapeštianskeho mosta Széchenyi lánchíd. Výstavba mosta stála 80 000 libier a na moste bolo vyberané mýto. Hlavné mostné rozpätie s dĺžkou bolo po dokončení tretím najdlhším mostným rozpätím v Európe (po Menai Suspension Bridge a Union Bridge). Dĺžka bočných rozpätí bola. Výška mosta bola a vrcholy pylónov sa nachádzali  nad úrovňou vozovky. Šírka vozovky bola a dva chodníky po jej stranách boli  široké.
V marci 1869 bolo kvôli hustej premávke na moste a jeho záťaži v podobe nekoľkotisícového davu pozorovateľov veslárskych pretekov The Boat Race rozhodnuté o stavbe nového mosta. Na začiatku 80. rokov 19. storočia bol starý most zničený a na jeho mieste bol v roku 1884 postavený dočasný. Výstavba nového mosta bola začatá v roku 1886 a ukončená o rok neskôr; otvorený bol 18. júna 1887 Eduardom, Princom z Walesu. Autorom návrhu mosta bol Sir Joseph Bazalgette, známy ako inžinier ďalších významných londýnskych mostov, napr. mostov Putney Bridge alebo Albert Bridge, ako aj londýnskeho kanalizačného systému. Pylóny nového mosta boli postavené na základoch pylónov starého mosta, preto má nový most rovnakú dĺžku rozpätia. Celková šírka nového mosta je a šírka vozovky je. Jeho výstavba stála 71 500 libier.
Nový most sa viackrát stal terčom rôznych frakcií Írskej republikánskej armády. Prvý pokus o zničenie mosta bol neúspešný a uskutočnil sa 29. marca 1939; miestna kaderníčka Maurice Childs našla pod mostom kufor s bombou, ktorý následne hodila do rieky. Ďalší neúspešný pokus o zničenie mosta sa uskutočnil 26. apríla 1996, kedy bola pri moste nájdená semtexová nálož vytvorená Dočasnou IRA. 1. júna 2000 bol most poškodený náložou odpálenou Pravou IRA.
Pri trojtýždňových opravách mosta v roku 2000 bolo nainštalované nové osvetlenie mosta.
New beat
„New beat“ bol termín najskôr používaný v USA v prvej polovici 80. rokov. V tom čase označoval vznikajúce hudobné štýly tanečnej hudby ako napríklad techno v Detroite či house v Chicagu. Američania používali tento termín, aby ním opísali ten „zvuk“, ktorý nikdy predtým nepočuli. Bol to nový rytmus, nový zvuk, ktorý bol veľmi odlišný od dovtedajších štýlov ako Hi-NRG, disko, New Wave, synthpop či rap. V podstate každá nahrávka vznikajúceho žánru mohla byť označená ako nový beat – „new beat“. Toto označenie ale čoskoro nahradili iné výrazy (napríklad house, techno), ktoré bližšie špecifikovali novovzniknuté hudobné štýly.
New Beat ako štýl
Ešte predtým ako sa „New Beat“ objavil v Európe, začala sa v Belgicku v druhej polovici 80-tych rokov vytvárať zmes hudobných štýlov silne ovplyvnená industriálnymi a EBM formáciami ako Front 242 a The Neon Judgement (v tej dobe zvlášť populárnymi v nemecky hovoriacich krajinách a Holandsku). Hlavným znakom bol naozaj nový rytmus o poznanie pomalší a ťažší ako ten, ktorý sa používal v disko a house.
Rovnaký vplyv na túto zmes mala aj New Wave (Fad Gadget, Gary Numan, Anne Clark, Poésie Noire, Shakti) a Dark Wave ktorá mala aj estetický vplyv na štýl obliekania a účesy. Jedna legenda hovorí, že tento nový belgický štýl vyšiel na svetlo sveta v klube Boccaccio v Destelbergen v blízkosti mesta Gent, keď DJ Marc Grouls hral omylom 45 rpm (otáčok za minútu) EBM platňu „Flesh“ od A Split-second na 33 rpm s pitch control na +8. Iná tvrdí, že jediný a skutočný zakladateľ raného „New Beatu“ je vraj chlapík „Fat Ronny“ vlastným menom Ronny Harmsen, ktorý pôsobil ako DJ v klube Ancienne Belgique (Brusel v období 1984–1986. Ronny údajne vyvinul svoj vlastný jedinečný štýl hraním pomalých, alebo spomalených skladieb umelcov ako The Human League, OMD, Fad Gadget, Anne Clark, Severed Heads and Gary Numan. Dirk 't Seyen tiež známy ako DJ TeeCee (v 80-tych rokoch bol rezidentom v klube Carrera), jeho najznámejší singel „Hello I Love You“ – originál pochádza od The Doors) však tvrdí iné. Doteraz si pamätá, ako drasticky znižoval otáčky niektorých skladieb od skupín ako Heaven 17, Soft Cell už začiatkom osemdesiatych rokov. A nebol vraj jediný. Niekoľko rôznych belgických DJ-ov malo rovnaký nápad. Ako vraví: Môžem vás uistiť, že New Beat nevymyslel žiaden konkrétny DJ v určitom klube, alebo že jeden jediný track spustil lavínu New Beatu.
Toto „hnutie“ vznikalo postupne možno aj vďaka niekoľkým náhodám v rôznych kluboch v Belgicku ako boli Carrera (Destelbergen), Prestige (Antwerpy), Confetti's (Brasschaat), La Rocca (Lier) a mnoho iných. Pôvodné 45 rpm platne v rozmedzí 135 – 155 bpm (úderov za minútu) boli zámerne prehrávané na 33 rpm čím sa tempo spomalilo až na 95 – 120 bpm a takto upravené tracky boli potom zmiešané s EBM prípadne s Italo discom atď. Už v roku 1986 veľa Dj-ov po celom Belgicku hralo týmto spôsobom, a dokonca vznikali v štúdiách nahrávky napodobňujúce tento zvuk. Nech už to bolo akokoľvek, ľuďom na tanečnom parkete sa verzie v tomto takzvanom „Go Slow“ štýle páčili a scéna sa narodila.
Onedlho sa do Belgicka dostal Acid House (ktorý bol populárny hlavne vo Veľkej Británii) a bol rýchlo integrovaný do nových skladieb. Nemalý vplyv mala aj House music, ktorá sa už medzitým udomácnila aj na európskej tanečnej scéne. Bývalý DJ v klube „Prestige“ Marc Grouls bol po tom, ako začal používať termín „New Beat“ v mnohých novinových článkoch nesprávne uvedený ako vynálezca New Beatu. Preto kedykoľvek keď neskôr dával rozhovory pre médiá zdôrazňoval: „Nevymyslel som žáner, ale dostal som myšlienku na jeho označenie. Myslel som, že názov „New Beat“ logicky vyplýva zo spojenia štýlu New Wave a špecifického tanečného rytmu, čo boli najdôležitejšie aspekty tejto hudby“. Belgický „New Beat“ bol tak pripravený zaujať svoje miesto na undergroundovej tanečnej scéne už nielen ako termín, ale aj ako nový hudobný štýl.
Les Abymes-1
Les Abymes-1 je francúzsky kantón v departemente Guadeloupe v regióne Guadeloupe. Tvorí ho časť obce Les Abymes.
NGC 7251
NGC 7251 je galaxia v súhvezdí Vodnár, ktorú objavil britsko-nemecký astronóm William Herschel 6. septembra 1793.
Jej zdanlivá hviezdna veľkosť je 12,7.
Deutschkreutz
Žije tu 3 103 obyvateľov (31. 3. 2009).
Geografia
Susedné obce: Horitschon, Neckenmarkt, Unterpetersdorf a Nikitsch. Obec sa skladá z častí Deutschkreutz a Girm.
TLC
TLC môže byť:
Delostrelectvo
Delostrelectvo alebo artiléria (z francúzkeho artillerie) je zložka vojsk vyzbrojená hlavne delami alebo raketometmi.
Delostrelectvo sa vyčlenilo spomedzi ostatných druhov vojsk takmer okamžite po vzniku prvých ťažkých strelných zbraní v priebehu 14. storočia. Bolo to najmä kvôli špecifickej obsluhe, preprave, využitiu aj účinkom delostreleckej paľby. V boji sa delostrelectvo sústreďuje hlavne na palebnú podporu iných druhov vojsk.
Delostrelecké zbrane rozdeľujeme do dvoch základných skupín. Prvú skupinu tvoria palné zbrane a druhú skupinu raketové zbrane.
Palné a raketové zbrane ďalej delíme na delá, mínomety, raketomety, odpaľovacie rampy a odpaľovacie zariadenia.
Palné zbrane
thumb|vpravo|250px|Delostrelecké postavenie batérie 122 mm [[húfnica|húfníc]] Základ tvoria delá a mínomety. K ich doprave sa používajú ťažné vozidlá alebo sú upevnené na vozidle a vtedy hovoríme o samohybných delách alebo mínometoch. Palné zbrane charakterizuje ich hlaveň, ktorú potrebujú k tomu, aby delostrelecká alebo mínometná strela v hlavni po výstrele získala potrebnú rýchlosť a rotáciu. Rýchlosť a rotácia sú činitele nevyhnutné pre pohyb strely po balistickej krivke.
Delá
Najznámejšie sú poľné delá kam patria kanóny, húfnice a kanónové húfnice.
Kanóny
Kanóny sa vyznačujú dlhou hlavňou a vysokou počiatočnou rýchlosťou strely. Platí všeobecná podmienka, že čím je dlhšia hlaveň v pomere ku jej kalibru, tým je vyššia počiatočná rýchlosť strely. Kanóny oproti húfniciam majú menší námer, ktorý obyčajne nepresahuje 45°. Kanóny strieľajú plochou dráhou na malé vzdialenosti a oblou dráhou na väčšie vzdialenosti. Plochou dráhou nazývame dráhu strely, ktorej uhol doletu je menší než 20°. Najmenší kaliber kanóna je asi 37 mm, dĺžka hlavne sa pohybuje v rozmedzí od 35- do 70-násobku jeho kalibru, rýchlosť strely je 600 až 1050 m/s a pomer hmotnosti hlavne k hmotnosti strely je 60 až 200. Kanóny ako vojenská zbraň slúžia pre priamu streľbu na nekryté pevné ciele a pohyblivé najmä pancierované ciele a to do vzdialenosti asi 1 500 až 3 000 metrov. Priama streľba znamená, že medzi strelcom a cieľom nesmie byť žiadna prekážka. Nepriama streľba sa využíva na vzdialenejšie ciele a to až do vzdialenosti okolo 30 km. Pri nepriamej streľbe sa ničia alebo umlčujú mechanizované prostriedky, opevnené pevnôstky, živá sila a podob. Z kanónov sa strieľa prevažne jednotným strelivom, kde strela a nábojka tvoria pri nabíjaní neoddeliteľný celok.
Bezzáklzové delá
Bezzáklzové delá delíme na pozemné, lodné a lietadlové. Pozemné bezzáklzové delá sú poľné a protitankové. Pri výstrele z bezzáklzového dela netlmia spätný raz záklzové brzdy ako je to bežné pri kanónoch a húfniciach, ale reaktívna sila. Čiže hlaveň sa nepohybuje dozadu a tak nevzniká záklz. Preto bezzáklzové delo nepotrebuje brzdovratné zariadenie ani ťažké lafety. Z toho dôvodu je hlaveň upevnená pevne na podstavci a celé delo je preto omnoho ľahšie a pohyblivejšie než delo klasické. Toto riešenie umožnilo, rapídne znížiť hmotnosť bezzáklzových diel. Bezzáklzové delá majú buď trojnožkový podstavec alebo sú upevňované na dvojkolesovú lafetu. Vo výzbroji sú najčastejšie používané modifikácie s kanónovou hlavňou, ktoré sú montované na ľahké obrnené automobily. Takúto verziu nazývame bezzáklzový kanón. Nevýhodou týchto diel je najmä ohrozenie obsluhy dela dozadu vytekajúcimi plynmi, menšia účinnosť prachovej náplne a vysoká hladina hluku vznikajúca pri výstrele, ktorá si vyžaduje používanie špeciálnych chráničov sluchu. Pri vedení vojenských akcií sa používajú na ničenie priamo viditeľných pevných a pohyblivých, najmä pancierovaných cieľov.
Mínomety
Mínomety sa delia na bezzáklzové a so záklzom. Obidva druhy majú hlaveň s hladkým vývrtom alebo s drážkovaným vývrtom. Ide o zvláštny druh delostreleckých zbraní. Vyznačujú sa tým, že je možné z nich viesť paľbu len vrchnou skupinou uhlov, čo značne skracuje ich dostrel. Táto zbraň sa na rozdiel od iných druhov delostreleckých zbraní nenabíja do hlavne zozadu, ale spredu. Hlaveň má hladký vývrt. K streľbe sa používa ľahká mínometná strela, ktorej charakteristickým znakom sú malé stabilizačné krídelka. Skrátené sa nazýva delostreleckou mínou. Vôbec sa, ale nepodobá na klasickú protipechotnú alebo protitankovú mínu. Malá počiatočná rýchlosť a nízke hodnoty tlaku prachových plynov umožňujú konštruovať krátke a tenkostenné hlavne.